Svoj Liberalno demokratski rad započeo je kao predsjednik Izvršnog odbora LSCG 1990. godine, da bi na Prvoj redovnoj skupštini LSCG na Cetinju, 1991. godine, bio izabran za predsjednika LSCG. Početkom 1990. bio je aktivan i u Savezu reformskih snaga za Crnu Goru, a 1991. godine predvodiće proteste zbog blokade Dubrovnika od strane JNA. Godine 1996. bio je inicijator istorijske koalicije "Narodna Sloga" kojom, po njemu, utemeljava puteve pomirenja Srpstva i Crnogorstva u Crnoj Gori, sa ciljem da Crna Gora sa političkih krene ka rješavanju svakodnevnih problema. Nakon majskih izbora 1998. godine i slabog izbornog rezultata od 6.3%, Slavko Perović, podnosi ostavku na svoju dužnost. Nakon toga obavljao je nekoliko funkcija u Liberalnom savezu. Na trećoj redovnoj konferecniji LSCG održanoj u Igalu 1999. godine, izabran je za Rizničara Liberalnog Saveza Crne Gore, а na vanrednoj konferenciji u Podgorici 2001. izabran je za Portparola stranke.